 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**AUTORIZAŢIE DE MEDIU**

**Nr. 95 din 22 DECEMBRIE 2015**

**REVIZUITĂ LA DATA DE**

**Ca urmare a cererii adresată de S.C. AQUABIS S.A., reprezentată de dl. Ion Șandru, în calitate de director general, cu sediul social în judeţul Bistrița-Năsăud, municipiul Bistrița, str. Parcului, nr. 1, înregistrată la Agenţia pentru Protecţia Mediului Bistriţa-Năsăud cu nr. 6351/6.06.2016,**

**în urma analizării documentelor transmise şi a completărilor la documentație, a verificării amplasamentului,**

**în baza Ordonanţei de Urgenţă a Guvernului nr. 96/2012 privind stabilirea unor măsuri de reorganizare în cadrul administraţiei publice centrale şi pentru modificarea unor acte normative, a Hotărârii Guvernului nr. 1000/27.10.2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, a Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţiei de mediu, modificat prin Ordinele Ministrului Mediului şi Pădurilor nr. 1298/2011 şi nr. 3839/2012, a Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/2007 şi nr. 58/2012, cu Legea 226/2013 privind aprobarea OU nr. 164/2008 pentru modificarea și completarea OU nr. 195/2005, se emite:**

AUTORIZAŢIA DE MEDIU

**pentru:** Sistem de alimentare cu apă, canalizare și epurarea apelor uzate, în localitățile Feldru și Nepos, comuna Feldru, județul Bistrița-Năsăud,

**care prevede desfăşurarea următoarelor activităţi** (conform cod CAEN):

- Captarea, tratarea şi distribuţia apei – cod CAEN 3600 – rev. 2 (4100 – rev. 1);

- Colectarea şi epurarea apelor uzate – cod CAEN 3700 – rev. 2 (9001 – rev. 1).

Activitatea desfășurată prevede:

* ***Alimentare cu apă în localitățile Feldru și Nepos***

- lungimea totală a reţelei de alimentare cu apă: 31,545 km;

- sunt branșate 749 gospodării, 14 agenți economici și 9 instituții în localitatea Feldru, 331 gospodării, 5 agenți economici și 3 instituții în localitatea Nepos;

- sursa de alimentare: rețeaua de alimentare cu apă potabilă a localității Năsăud, prin intermediul stației de tratare din Rebrișoara (prevăzută cu stație de pompare și stație de clorinare), amplasată la ieșire din localitate înspre Rebra;

- instalații de aducțiune și înmagazinare:

• localitatea Feldru – conducte de aducțiune din PEHD cu Dn=200 mm și Dn=225 mm, rezervor de înmagazinare metalic suprateran, cu volumul de 900 m³;

• localitatea Nepos - conducte de aducțiune din PEHD cu Dn=180 mm și Dn=280 mm, rezervor de înmagazinare metalic suprateran, cu volumul de 450 m³;

- rețeaua de distribuție:

• localitatea Feldru – conducte din PEID cu diametre între 32 mm și 200 mm;

• localitatea Nepos - conducte din PEID cu diametre între 63 mm și 160 mm;

* 1 supratraversare curs de apă;
* ***Rețea de canalizare menajeră***, cu lungime totală 19654 m (număr gospodării racordate: 818), care cuprinde:

• rețea gravitațională din PVC cu diametre de 315 mm, 250 mm, și 200 mm, cu lungime totală de 17395 m;

• rețea de canalizare sub presiune din PEHD PE100 PN6 – conductele de refulare de la stațiile de pompare, cu diametru de 225 mm și lungime totală de 2259 m până la staţia de epurare, cu diametru de 90 mm şi lungime de 105 m de la staţia de epurare până la evacuare în emisar;

- stație de pompare colector secundar (1+1 pompe cu putere de 3,64 kW), amplasată în localitatea Feldru, la intersecția dintre str. Principală și str. Morii;

- stație de pompare colector principal (1+1 pompe cu putere de 7,82 kW), amplasată la intrare în localitatea Feldru dinspre localitatea Nepos, pe partea dreaptă;

- 7 staţii de pompare ape uzate: 3 x 0,81 kW, 1 x 0,87 kW, 1 x 1,35 kW, 1 x 2,42 kW şi 1 x 5,81 kW;

- cămine de vizitare, pe colectoare principale și pe colectoare secundare;

- 13 subtraversări DN 17D, 3 subtraversări cursuri apă, 1 subtraversare CF;

* ***Stația de epurare ape uzate***, dimensionată pentru 7000 locuitori echivalenţi, amplasată în incintă cu suprafața de 3000 m², teren situat în partea sud-vestică a localității Feldru, pe malul drept al râului Someşul Mare (la cca. 35 m faţă de râu), în intravilanul localităţii, la ieşirea din localitate spre Nepos.

Accesul la staţia de epurare se face din DN 17D, printr-un drum lateral balastat existent, cu lungimea de 450 m.

Incinta stației de epurare cuprinde:

- clădire administrativă – inclusiv laborator: 80 m²;

- hală metalică pentru stație de pompare apă uzată și magazie, compusă din: hală metalică pentru treapta mecanică grătare rare, cu suprafața de 24.82 m² și hală bazin de omogenizare, stație de pompe și magazie (pentru piese de schimb și substanțe chimice), cu suprafața de 60,08 m²;

- debitmetru pentru apa uzată la intrarea în stație, amplasat pe conducta de refulare a grupului de pompare spre instalația de pretratare;

- hală tehnologică cu structură metalică, cu suprafața totală de 208,84 m², în care sunt amplasate: instalația de pretratare având operațiunile de denisipare și separare grăsimi (site dese), camera de repartiție apă pretratată (către modulele mecano–biologice), echipamentul pentru deshidratare nămol îngroșat, bazinul de colectare și stocare nămol îngroșat (S=33.64 m²), instalație de spălare echipamente;

- 8 module mecano-biologice în exteriorul halei tehnologice, care cuprind: bazinele de nămol activat și decantoare secundare pentru îngroșare nămol, instalațiile de aerare, pompele de nămol activat;

- cămin debitmetru la evacuarea apelor epurate, amplasat lângă modulele mecano-biologice, de unde este asigurată recoltarea automată a probelor de apă epurată în vederea asigurării monitorizării.

- platformă stocare temporară nămol deshidratat, cu suprafaţa de 101,4 m², prevăzută cu pereţi verticali de cca. 1,5 m, şi cu sistem de drenare a eventualelor scurgeri din containere, acestea urmând a fi returnate în circuitul pentru tratarea nămolului;

- căi de acces şi platforme: 1466 m²;

- spaţii verzi: 1046 m².

* Apele epurate sunt evacuate în emisar – râul Someșul Mare.

Rețelele de distribuție a apei potabile și rețelele de canalizare sunt amplasate integral pe domeniul public, fiind pozate de-a lungul drumurilor comunale și pe majoritatea străzilor unde există gospodării individuale, obiective social – culturale și economice.

***Amplasamentul staţiei de epurare Feldru se află în vecinătatea Sitului de Importanţă Comunitară Someşul Mare Superior. Evacuarea apelor epurate se face în râul Someșul Mare - Situl de Importanţă Comunitară ROSCI0232 Someşul Mare Superior.***

***Rețelele de distribuție a apei potabile și rețelele de canalizare sunt amplasate în intravilanul localităţii Feldru, la distanţe variind între 0 m (supratraversare și subtraversări de râu) şi 700 m faţă de râul Someşul Mare - Situl de Importanţă Comunitară ROSCI0232 Someşul Mare Superior.***

Speciile protejate pentru care situl a fost declarat de importanţă comunitară sunt: *1163 - Cottus gobio (Zglăvoc); 9903 - Eudontomyzon danfordi (Chişcar); 1122 – Gobio uranoscopus (Petroc); 1146 - Sabanejewia aurata (Dunariţă)*.

**Documentaţia conţine:**

**−** Fişa de prezentare şi declaraţie, întocmită de titular;

**−** Plan de situaţie şi plan de încadrare în zonă;

**−** Dovada mediatizării solicitării conform Anexei 3 din O.M. nr.1798/2007: anunţul public al solicitării de obţinere a autorizaţiei de mediu, publicat în ziarul Răsunetul nr. 7072 din data de 13 noiembrie 2015;

**−**  Acord de mediu nr. 10 din 11.08.2009, emis de Agenţia pentru Protecţia Mediului Bistriţa-Năsăud;

* + - * Contract de prestări servicii de salubrizare, nr. 871/30.09.2014, cu SC Vitalia Servicii pentru Mediu SA Sucursala Bistrița-Năsăud (A.M. nr. 12/26.02.2015);

**−** Regulament de funcționare-exploatare și întreținere stație de epurare, întocmit de SC Aquabis SA;

**−** Plan de prevenire și combatere a poluărilor accidentale, întocmit de SC Aquabis SA;

**−** Fișe tehnice de securitate pentru substanţele periculoase utilizate;

**−** Nota de constatare întocmită cu reprezentanții C.J. Bistrița-Năsăud al G.N.M. la verificarea respectării condițiilor impuse prin acordul de mediu, încheiată de A.P.M. Bistrița-Năsăud şi înregistrată cu nr. 11.002/25.11.2014;

**−** Proces verbal de verificare a conformării din punct de vedere al protecției mediului, încheiat de A.P.M. Bistrița-Năsăud şi înregistrat cu nr. 12.821/25.11.2015;

**−** Proces verbal nr. 12.789/25.11.2015, încheiat la A.P.M. Bistriţa-Năsăud cu ocazia afişării anunţului cu privire la decizia Comisiei de Analiză Tehnică de emitere a autorizaţiei de mediu;

**−** Decizia nr. 651/25.11.2015 a Agenţiei pentru Protecţia Mediului Bistriţa-Năsăud, luată în cadrul şedinţei CAT din data de 25.11.2015, privind emiterea autorizaţiei de mediu;

**−** Proces verbal din data de 22.12.2015, în urma şedinţei Comisiei Internă de Analiză, privind decizia finală de emitere a autorizaţiei de mediu.

**şi următoarele acte de reglementare emise de alte autorităţi:**

**−** Certificat de înregistrare seria B, nr. 1399352 din 15.07.2008, eliberat de către Oficiul Registrului Comerţului de pe lângă Tribunalul Bistrița-Năsăud, cu:

▪ nr. de ordine în registrul comerţului: J06/185/1995;

▪ cod unic de înregistrare: 566787 din data de 18.02.1993;

**−** Licența pentru serviciile comunitare de utilități publice nr. 1487/16.05.2011, emisă de către Autoritatea Națională de Reglementare pentru Serviciile Comunitare de Utilități Publice (A.N.R.S.C.U.P.), cu valabilitate 5 ani;

**−** Autorizație de gospodărire a apelor nr. 472/13.10.2015, emisă de Administrația Bazinală de Apă ”Someș-Tisa” Cluj-Napoca, valabilă până la data de 13.10.2016.

**Revizuirea autorizaţiei de mediu** este necesară urmare finalizării lucrărilor de Extindere reţea de distribuţie apă şi canalizare în localitatea Feldru, comuna Feldru - etapa II, proiect pentru care a fost emisă Decizia etapei de încadrare nr. 9/15.01.2014.

**Documentaţia pentru revizuirea autorizației de mediu conţine:**

- Cerere pentru revizuirea autorizaţiei de mediu, înregistrată la APM Bistriţa-Năsăud sub nr. 6351/6.06.2016;

- Autorizație de mediu nr. 95/22.12.2015 emisă de Agenţia pentru Protecţia Mediului Bistriţa-Năsăud;

- Decizia etapei de încadrare nr. 9/15.01.2014 emisă de Agenţia pentru Protecţia Mediului Bistriţa-Năsăud;

**−** Proces verbal de verificare a respectării condițiilor impuse prin acordul de mediu şi de verificare a conformării din punct de vedere al protecției mediului, încheiat de A.P.M. Bistrița-Năsăud şi înregistrat cu nr. 6416/8.06.2016;

- Proces verbal nr. 6418/8.06.2016, încheiat cu ocazia afişării anunţului cu privire la decizia Comisiei de Analiză Tehnică de emitere a autorizaţiei de mediu;

**Prezenta autorizaţie se emite cu următoarele condiţii impuse:**

**−** respectarea prevederilor O.U.G. nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţa de Urgenţă a Guvernului nr. 114/2007, cu Ordonanţa de Urgenţă nr. 164/2008, aprobată de Legea 226/2013 şi cu Ordonanţa de Urgenţă a Guvernului nr. 58/2012;

**−** respectarea prevederilor Legii nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;

**−** respectarea prevederilor Ordinul Ministrului Mediului şi Pădurilor nr. 2387/2011 pentru modificarea Ordinului ministrului mediului şi dezvoltării durabile nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România;

**−** respectarea prevederilor Ordinul Ministrului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;

**−** respectarea prevederilor Legii Apelor nr. 107/1996, cu modificările şi completările ulterioare (inclusiv cele aduse de O.U.G. nr. 12/2007 pentru modificarea şi completarea unor acte normative care transpun acquis-ul comunitar în domeniul protecţiei mediului), ultimul act normativ pentru modificarea și completarea legii fiind Legea nr. 196/2015;

**−** respectarea prevederilor H.G. nr. 351/2005 privind aprobarea Programului de eliminare treptată a evacuărilor, emisiilor şi pierderilor de substanţe prioritar periculoase, modificată şi completată prin H.G. nr. 783/2006, H.G. nr. 210/2007, H.G. nr. 1038/2010, H.G. nr. 707/2013 şi prin Legea nr. 196/2015;

**−** respectarea prevederilor H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, completată şi modificată cu H.G. nr. 352/2005, modificată cu H.G. nr. 210/2007 pentru modificarea şi completarea unor acte normative care transpun acquis-ul comunitar în domeniul protecţiei mediului;

**−** respectarea prevederilor Ordinului M.M.G.A. nr. 161/2006 pentru aprobarea Normativului privind clasificarea calităţii apelor de suprafaţă în vederea stabilirii stării ecologice a corpurilor de apă;

**−** respectarea prevederilor Legii **nr. 104/2011 privind calitatea aerului înconjurător, publicată în M. Of. 452/2011, modificată cu H.G. nr. 336/2015;**

**−** respectarea Ordinului M.A.P.P.M. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare;

**−** respectarea prevederilor Ordinului ministrului sănătății nr. 119 din 4.02.2014 pentru aprobarea Normelor de igienă și sănătate publică privind mediul de viață al populației;

**−** asigurarea unei calităţi adecvate a apei potabile furnizate populaţiei astfel încât să corespundă condiţiilor şi parametrilor de calitate ai apei potabile în conformitate cu reglementările în vigoare;

**−** se recomandă ca pentru gestionarea fluxurilor de deşeuri specifice - nămoluri - să fie respectate prevederile actelor normative în vigoare şi să fie aplicate unele metode de valorificare a nămolului rezultat de la staţiile de epurare orăşeneşti. În acest caz se vor avea în vedere prevederile Ordinului M.M.G.A./M.A.P.D.R. nr. 344/708/2004 pentru aprobarea Normelor tehnice privind protecţia mediului şi în special a solurilor, când se utilizează nămolurile de epurare în agricultură, modificat cu Ordinul 27/2007 - care transpune Directiva Consiliului nr. 86/278/CEE privind protecţia mediului şi în special a solurilor, când se utilizează nămolurile de epurare în agricultură, modificată prin Directiva Consiliului nr. 91/692/CEE privind standardizarea şi raţionalizarea rapoartelor asupra implementării anumitor directive referitoare la mediu;

**−** transportul nămolului la depozitarea finală se va executa numai cu mijloace de transport autorizate;

**−** nu se va utiliza nămolul ca îngrăşământ pe terenuri agricole decât după efectuarea de studii pedologice şi după obţinerea Permisului de aplicare a nămolului, emis în conformitate cu prevederile Ordinului 344/2004 pentru aprobarea Normelor tehnice privind protecţia mediului şi în special a solurilor, când se utilizează nămolurile de epurare în agricultură;

**−** respectarea prevederilor Ordinului 757/2004 pentru aprobarea Normativului tehnic privind depozitarea deşeurilor. Transportul deşeului de nămol în depozite este acceptat doar cu condiţia ca nămolul transportat să nu aibă o umiditate mai mare de 65%;

**−** se interzice depozitarea, chiar şi temporară, a deşeurilor pe amplasamente neautorizate;

**−** se interzice accesul de pe amplasament pe drumurile publice cu utilaje, maşini de transport necurăţate;

**−** respectarea Legii nr. 211/2011 privind regimul deşeurilor, conform prevederilor căreia titularul are următoarele obligaţii:

* să încadreze fiecare tip de deşeu generat din propria activitate în lista deşeurilor aprobată de către Comisia Europeană, preluată în legislaţia naţională prin hotărâre de guvern;
* să gestioneze deşeurile fără a pune în pericol sănătatea umană şi fără a dăuna mediului, în special:

- fără a genera riscuri pentru aer, apă, sol, faună sau floră;

- fără a crea disconfort din cauza zgomotului sau a mirosurilor;

- fără a afecta negativ peisajul sau zonele de interes special;

* să valorifice deşeurile cu respectarea ierarhiei deşeurilor şi a protecţiei sănătăţii populaţiei şi a mediului;
* operatorii economici care asigură colectarea şi transportul următoarelor categorii de deşeuri: hârtie, metal, plastic şi sticlă, au obligaţia de a asigura colectarea separată a acestora şi de a nu amesteca aceste deşeuri;
* să supună deşeurile care nu au fost valorificate unei operaţiuni de eliminare în condiţii de siguranţă, pentru protecţia sănătăţii populaţiei şi a mediului;
* să efectueze operaţiunile de tratare sau să transfere aceste operaţiuni unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile prezentei legi, nefiind scutit de responsabilitatea pentru realizarea operaţiilor de valorificare ori de eliminare completă;
* să transporte deşeurile numai la instalaţii autorizate pentru efectuarea operaţiunilor de tratare;
* producătorul sau deţinătorul care transferă deşeuri către persoane fizice ori juridice autorizate, în vederea efectuării unor operaţiuni de tratare preliminară operaţiunilor de valorificare sau de eliminare completă, nu este scutit de responsabilitatea pentru realizarea operaţiunilor de valorificare ori de eliminare completă;
* să desemneze o persoană din rândul angajaţilor proprii, care să urmărească şi să asigure îndeplinirea obligaţiilor prevăzute de prezenta lege sau să delege această obligaţie unei terţe persoane;
* să colecteze, să transporte şi să stocheze separat diferitele categorii de deşeuri periculoase, în funcţie de proprietăţile fizico-chimice, de compatibilităţi şi de natura substanţelor de stingere care pot fi utilizate pentru fiecare categorie de deşeuri în caz de incendiu, astfel încât să se poată asigura un grad ridicat de protecţie a mediului şi a sănătăţii populaţiei, incluzând asigurarea trasabilităţii de la locul de generare la destinaţia finală;
* să asigure evidenţa gestiunii deşeurilor pentru fiecare tip de deşeu, în conformitate cu modelul prevăzut în anexa nr. 1 la Hotărârea Guvernului nr. 856/2002, cu completările ulterioare, şi să o transmită anual agenţiei judeţene pentru protecţia mediului;
* să ţină evidenţa cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor de eliminare/valorificare, să deţină documentele justificative conform cărora aceste operaţiuni de gestionare au fost efectuate şi să o pună la dispoziţia autorităţilor competente, la cererea acestora;
* să permită accesul autorităţilor de inspecţie şi control pe amplasament şi la documentele care conţin informaţii referitoare la originea, natura, cantitatea şi destinaţia deşeurilor;
* este interzisă abandonarea deşeurilor şi/sau depozitarea în locuri neautorizate şi generarea fenomenelor de poluare prin descărcări necontrolate în mediu;
* eliminarea deşeurilor în afara spaţiilor autorizate în acest scop este interzisă;
* să întocmească şi să implementeze un program de prevenire şi reducere a cantităţilor de deşeuri provenite din activitatea proprie sau de la orice produs fabricat şi să adopte măsuri de reducere a periculozităţii deşeurilor;
  + - * titularul/operatorul activităţii are obligaţia de a preveni generarea deşeurilor, potrivit prevederilor Legii nr. 211/2011, ale Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 1.470/2004 privind aprobarea Strategiei naţionale de gestionare a deşeurilor şi a Planului naţional de gestionare a deşeurilor, ale Hotărârii Guvernului nr. 235/2007 privind gestionarea uleiurilor uzate, ale Hotărârii Guvernului nr. 1.061/2008 privind transportul deşeurilor periculoase şi nepericuloase pe teritoriul României, ale Ordinului ministrului mediului şi gospodării apelor şi al ministrului integrării europene nr. 1.364/1.499/2006 de aprobare a planurilor regionale de gestionare a deşeurilor, cu modificările ulterioare;
      * în situaţia în care se generează deşeuri, în ordinea priorităţii şi potrivit prevederilor Legii nr. 211/2011, ale Ordonanţei de urgenţă a Guvernului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 1.470/2004, ale Hotărârii Guvernului nr. 235/2007, ale Hotărârii Guvernului nr. 1.061/2008, ale Ordinului ministrului mediului şi gospodăririi apelor şi al ministrului integrării europene nr. 1.364/1.499/2006, cu modificările ulterioare, acestea sunt pregătite pentru reutilizare, reciclare, valorificare sau, dacă nu este posibil tehnic şi economic, sunt eliminate, cu evitarea sau reducerea oricărui impact asupra mediului;

**−** respectarea prevederilor O.G. nr. 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002;

**−** respectarea prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată prin H.G. nr. 210/2007 şi prin Legea nr. 211/2011 privind regimul deşeurilor;

**−** respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;

**−** respectarea prevederilor Legii nr. 249/2015 privind modalitatea de gestionare a ambalajelor și a deșeurilor de ambalaje;

* + - * deşeurile de ambalaje vor fi predate către un operator economic autorizat pentru valorificarea deşeurilor de ambalaje sau pentru incinerarea acestora, în instalaţii autorizate de incinerare, respectiv coincinerare cu recuperare de energie;

**−** se interzice amestecarea deşeurilor de ambalaje colectate selectiv, precum şi încredinţarea în vederea eliminării prin depozitare finală a deşeurilor de ambalaje, cu excepţia deşeurilor de ambalaje rezultate din colectarea selectivă ori din procesele de sortare, care nu sunt valorificabile sau care nu pot fi incinerate în instalaţii autorizate de incinerare, respectiv coincinerare cu recuperare de energie;

**−** ambalajele care conţin reziduuri sau sunt contaminate cu substanţe periculoase se vor depozita în condiţii corespunzătoare, conform fişelor tehnice, până la predarea la firmele furnizoare sau la agenţi economici specializaţi, autorizaţi pentru valorificarea, neutralizarea sau eliminarea acestora;

**−** respectarea prevederilor H.G. nr. 235/2007 privind gestionarea uleiurilor uzate;

**−** respectarea prevederilor cuprinse în cărţile tehnice ale instalaţiilor de depoluare si instruirea personalului cu privire la operarea acestora;

**−** se va asigura în permanenţă stocul de materiale şi dotări pentru combaterea efectelor poluărilor accidentale (materiale absorbante pentru eventuale scurgeri de uleiuri, carburanţi);

**−** respectarea prevederilor HG nr. 937/2010 privind clasificarea, ambalarea și etichetarea la introducerea pe piață a preparatelor periculoase;

**−** respectarea prevederilor H.G. nr. 1408/ 2008 privind clasificarea, ambalarea şi etichetarea substanţelor periculoase;

**−** respectarea prevederilor Legii nr. 360/ 2003 privind regimul substanţelor şi preparatelor chimice periculoase, modificată si completată prin Legea nr. 263/2005 si prin Legea nr. 254/2011;

**−** respectarea prevederilor HG nr. 398/2010 privind stabilirea unor măsuri pentru aplicarea prevederilor Regulamentului 1272/2008 privind clasificarea, etichetarea şi ambalarea substanţelor şi amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr. 1907/2006;

**−** respectarea Regulamentului (CE) nr. 1907/2006/CE al Parlamentului European şi al Consiliului privind înregistrarea, evaluarea, autorizarea şi restricţionarea substanţelor chimice (REACH);

**−** respectarea prevederilor OUG nr. 5/2015 privind deşeurile de echipamente electrice şi electronice;

**−** respectarea prevederilor H.G. nr. 621/2005 privind gestionarea ambalajelor şi deşeurilor de ambalaje, modificata cu H.G. nr. 1872/2006;

**−** obligaţia de a informa trimestrial publicul, prin afişare pe propria pagină web sau prin orice alte mijloace de comunicare, despre consecinţele activităţilor şi/sau ale produselor obţinute asupra mediului, conform art. 26 alin.1 din H.G. nr. 878/28.07.2005 privind accesul publicului la informaţia privind mediul;

**−** întreţinerea şi exploatarea permanentă, în condiţii de siguranţă, a echipamentelor/instalaţiilor de captare, aducţiune şi distribuţie a apei, în scopul minimizării pierderilor de apă;

* + - * întreţinerea şi exploatarea permanentă, în condiţii de siguranţă, a instalaţiilor de depoluare, conform Regulamentului de întreţinere şi exploatare (cu reactualizarea lui în situaţia unor modificări la instalaţiile existente);

**−** menţinerea şi întreţinerea în bune condiţii a suprafeţelor betonate din incintă şi refacerea acestora ori de câte ori prezintă urme de degradare;

**−** întreţinerea malurilor şi albiei minore a râului Someşul Mare în zona evacuării apei epurate;

**−** menţinerea şi întreţinerea spaţiilor verzi existente pe amplasament, în conformitate cu OUG nr. 195/2005, modificată, completată şi aprobată prin Legea nr. 265/2006, modificată şi completată cu Ordonanţa de Urgenţă a Guvernului nr. 114/2007, Ordonanţa de Urgenţă nr. 164/2008, aprobată de Legea 226/2013 şi Ordonanţa de Urgenţă a Guvernului nr. 58/2012;

**−** respectarea prevederilor O.U.G. nr. 68/2007 privind răspunderea de mediu, cu referire la prevenirea şi repararea prejudiciilor asupra mediului (transpune prevederile Directivei Parlamentului European şi a Consiliului 2004/35/CE din 21.04.2004), aprobată prin Legea nr. 19/2008, modificată şi completată cu O.U.G. nr. 15/2009, O.U.G. nr. 64/2011, Legea nr. 187/2012 şi Legea nr. 249/2013;

**-** respectarea OUG 196/2005 privind Fondul pentru mediu, aprobată prin Legea nr. 105/2006, completată şi modificată prin Legea nr. 292/2007, prin O.U.G. nr. 37/2008, prin O.U.G. nr. 15/2010 aprobată prin Legea 167/2010, O.U.G. nr. 115/2010 aprobată prin Legea nr. 64/2011, modificată şi completată cu O.G. nr. 31/2013, modificată şi aprobată prin Legea nr. 384/2013;

**-** respectarea prevederilor Ordinului M.M.G.A. nr. 549/2006 pentru aprobarea modelului şi conţinutului formularului „Declaraţie privind obligaţiile la Fondul pentru mediu” şi a instrucţiunilor de completare şi depunere a acestuia, modificat şi completat prin Ordinul M.M.P. nr. 1477/2010 şi prin Ordinul M.M.S.C. nr. 35/2014;

**-** respectarea prevederilor Ordinului M.M.G.A. nr. 578/2006 pentru aprobarea Metodologiei de calcul a contribuţiilor şi taxelor datorate la Fondul de Mediu, modificat şi completat prin Ordinul nr. 1607/2008, Ordinul nr. 1648/2009, Ordinul M.M.P. nr. 1032/2011 şi prin Ordinul M.M.S.C. nr. 192/2014.

Titularul activităţii mai are următoarele obligaţii:

* să notifice A.P.M. dacă urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii;
* să notifice A.P.M. la reactualizarea/revizuirea contractelor/avizelor şi a celorlalte acte care au stat la baza emiterii prezentei autorizaţii de mediu;
* să depună documentele solicitate prin prezenta autorizaţie, în forma şi la termenele stabilite;
* să asigure (la solicitarea A.P.M. Bistrița-Năsăud) toate datele necesare pentru întocmirea inventarului anual de emisii;
* să ia măsurile corespunzătoare potrivit cu natura și amplarea pericolelor previzibile, în scopul evitării pagubelor și reducerea la minim a acestora;
* să asigure condițiile tehnice și organizatorice pentru activitățile desfășurate, astfel încât să se prevină riscurile pentru persoane, bunuri sau mediul înconjurător;

**−** în cazul poluărilor accidentale se va anunţa imediat Agenţia pentru Protecţia Mediului Bistriţa-Năsăud, tel. 0263-224064 şi Comisariatul Judeţean Bistriţa - Năsăud al Gărzii Naţionale de Mediu, tel. 0263-213194. Poluatorul va suporta consecinţele prejudiciului creat, precum şi costurile pentru înlăturarea urmărilor, conform Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţele de Urgenţă ale Guvernului nr. 114/22.10.2007, nr. 164/19.11.2008 și nr. 58/16.10.2012.

Cu minimum 45 de zile înainte de expirarea prezentei autorizaţii de mediu se va depune solicitarea autorizaţiei de mediu, conform prevederilor Ordinului M.M.D.D. nr. 1798/2007, modificat cu Ordinele M.M.P. nr. 1298/2011şi nr. 3.839/2012.

***Pentru orice modificare intervenită în datele iniţiale care au stat la baza emiterii prezentei, se va notifica Agenţia pentru Protecţia Mediului, înainte de realizarea acesteia. Titularului autorizaţiei îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu.***

**Prezenta autorizaţie este valabilă până la data de** 22.12.2020.

**Nerespectarea prevederilor autorizaţiei atrage după sine suspendarea şi/sau anularea acesteia după caz,conform art.17, alin.(3) al OUG nr.195/2005 privind protecţia mediului, aprobată prin Legea nr.265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**I.** **Activitatea autorizată**

**1.** Dotări (instalaţii, utilaje, mijloace de transport utilizate în activitate):

*Sistemul de alimentare cu apă, canalizare și epurare ape uzate cuprinde:*

* ***Alimentare cu apă în localitățile Feldru și Nepos***

*- lungime totală: 31,545 km;*

*- sunt branșate 749 gospodării, 14 agenți economici și 9 instituții în localitatea Feldru, 331 gospodării, 5 agenți economici și 3 instituții în localitatea Nepos;*

*- sursa de alimentare: rețeaua localității Năsăud, prin intermediul stației de tratare din Rebrișoara, prevăzută pentru alimentare cu apă în comuna Feldru cu:*

* *stație de pompare 1+1 pompe CR 90 cu putere de 30 kW, Q=90 m³/h, H=90 mCA;*
* *stație de clorinare suplimentară Advance 200 (200 g/h);*

*- pentru contorizarea apei preluate din staţia de tratare Rebrişoara, este montat un contor de apă Dn100.*

*- instalații de aducțiune și înmagazinare:*

*• localitatea Feldru – conducte de aducțiune din PEHD cu Dn=200 mm, conducte de aducțiune din PEHD cu Dn=225 mm, rezervor de înmagazinare metalic suprateran, cu volumul de 900 m³, prevăzut cu 1+1 pompe Q=64 m³/h, P=18,5 kW;*

*• localitatea Nepos - conducte de aducțiune din PEHD cu Dn=180 mm, conducte de aducțiune din PEHD cu Dn=280 m, rezervor de înmagazinare metalic suprateran, cu volumul de 450 m³;*

*- rețeaua de distribuție:*

*• localitatea Feldru – conducte din PEID cu diametre de: 32 mm, 40 mm, 63 mm, 75 mm, 90 mm, 110 mm, 160 mm, 180 mm, 200 mm;*

*• localitatea Nepos - conducte din PEID cu diametre de: 63 mm, 90 mm, 110 mm, 160 mm;*

* *supratraversare de râu: 75 m lungime.*
* ***Rețea de canalizare menajeră***

*- lungime totală 19654 m, din care:*

*• rețea gravitațională din PVC Dn=250 mm, Dn=315 mm şi Dn=200 mm, cu lungimea totală de 17395 m;*

*• rețea de canalizare sub presiune din PEHD PE100 PN6 – conductele de refulare de la stațiile de pompare Dn=225 mm cu L=2259 m, Dn=90 mm cu L=105 m;*

*- stația de pompare colector secundar SP 2 (1+1 pompe cu putere de 3,64 kW, Q= 31,57 m³/h, H=11,07 mCA), amplasată în cămin din fibră de sticlă armată cu răşini, cu diametrul de 2000 mm şi volumul util de 450 l, prevăzută cu panou electric de comandă şi automatizare propriu;*

*- stația de pompare colector principal SP 1 (1+1 pompe cu putere de 7,82 kW, Q=147,21 m³/h, H=13,27 mCA), amplasată în cămin din fibră de sticlă armată cu răşini, cu diametrul de 2500 mm şi volumul util de 3900 l, prevăzută cu panou electric de comandă şi automatizare propriu;*

*- 7 staţii de pompare: SP1 cu P=0,81 kW şi Q=7,94 mc/h, SP2 cu P=5,81 kW şi Q=42,66 mc/h, SP3 cu P=2,42 kW şi Q=31,6 mc/h, SP4 cu P=0,81 kW şi Q=7,94 mc/h, SP5 cu P=0,81 kW şi Q=7,94 mc/h, SP6 cu P=0,87 kW şi Q=10,28 mc/h, SP7 cu P=1,35 kW şi Q=15,46 mc/h;*

*- cămine de vizitare pe colectoare principale;*

*- cămine de vizitare pe colectoare secundare;*

*- subtraversări DN 17D cu colectorul principal, subtraversări DN 17D cu colectorul secundar: 7, subtraversări cursuri apă (pâraie), subtraversări CF;*

*- număr gospodării racordate: 818.*

* ***Stația de epurare mecano-biologică, automatizată, este compusă din:***

*• Treapta mecanică*

*- grătare rare cu distanța între bare de 30 mm, lăţime grătar: 400 mm, debit: 140 m³/h;*

*- transportor cu şnec pentru materialele reţinute de grătare, cu lungimea de 2,65 m, diametru melc: 180 mm, debit: 1 m³/h;*

*- bazin de omogenizare-egalizare, prevăzut cu mixer (cu puterea de 14,9 W/m³ şi diametru 300 mm);*

*- stație de pompare apă uzată montată într-un bazin din beton subteran cu volumul de 22,5 m³, dotată cu 3 pompe submersibile cu tocător cu Q=73,9 m³/h;*

*- 2 instalații automate de sitare, deznisipare și separare grăsimi (capacitate maximă/instalaţie: 45 l/s, fantă sită: 3 mm), amplasate în hala tehnologică, la etaj, dotate cu prese pentru material reținut și nisip; sub instalaţii sunt amplasate 6 containere de 1,1 m³ (2 pentru material reținut, 2 pentru nisip și 2 pentru grăsimi);*

*• Tratare biologică:*

*- concepută pe 2 linii paralele incluzând fiecare câte 4 module compacte de epurare biologică tip MBBR;*

*- unitate de precipitare chimică pentru eliminarea fosforului, compusă din rezervor de stocare clorură ferică pe fiecare modul și pompe dozare precipitant la fiecare modul;*

*- cămin măsurare debit efluent, dotat cu debimetru electromagnetic DN200 și sistem de prelevare automată de probe de apă epurată;*

*- modul de dezinfecție cu UV;*

*• Tratare nămol:*

*- bazin betonat de stocare-îngroșare nămol (81,12 m³), prevăzut cu mixer (cu debit de 442,8 m³/h şi diametru 300 mm);*

*- instalație de deshidratare mecanică, tip filtru cu bandă, prevăzută cu 1+1 pompe cu şurub, cu capacitate maximă de 8 m³/h;*

*- instalație semiautomată de pompare-dozare polielectrolit – capacitate instalaţie: 550 l;*

*- decantor centrifugal cu: diametru tambur - 250 mm, lungime tambur - 1000 mm, putere motor tambur – 7 kW.*

* *Laboratorul stației de epurare ape uzate este dotat cu: 1 pH-metru, 1 oxigenometru, 1 termobalanță, 1 spectofotometru, 2 prelevatoare de probe portabile, 1 conductometru.*
* *Hala tehnologică este dotată cu instalaţii de spălare a echipamentelor şi cu rezervor de stocare a apei de spălare (din Pe, cu volumul de 2000 l).*
* *Pe amplasamentul staţiei de epurare este montat un rezervor metalic suprateran pentru GPL, cu capacitate de 1750 l.*
* *Apele epurate sunt evacuate în emisar – râul Someșul Mare (ROSCI0232 Someșul Mare Superior), prin conductă cu diametrul de 315 mm şi lungime de 37 m, echipată cu clapetă de închidere la descărcarea în emisar şi cu grătare care împiedică pătrunderea speciilor de peşti. În punctul de evacuare este realizată o gură de vărsare prin amenajarea malului cu pereu din dale de beton prefabricat.*

Mijloace de transport utilizate în activitate: *obiectivul este deservit de mijloacele auto ale SC Aquabis SA – Secţia Năsăud.*

**2.** Materiile prime, auxiliare, combustibili şi ambalaje folosite - mod de ambalare, de depozitare, cantităţi:

**−** Materii prime și auxiliare:

* *apă potabilă, preluată din rețeaua de alimentare cu apă a orașului Năsăud: maxim: 241,9 m³/zi (2,8 l/s), mediu: 207,4 m³/zi (2,4 l/s), minim: 181,4 m³/zi (2,1 l/s), anual: 75.701 m³;*
* *ape uzate menajere: stația de epurare este dimensionată pentru Quzat med. – 808 m³/zi (9,35 l/s), Quzat max – 1050 m³/zi (12,15 l/s); se epurează apele uzate colectate prin intermediul sistemului de canalizare și apele uzate vidanjate de la terți, pe bază de contracte;*
* *polielectrolit pentru deshidratare: cantitate maximă: 3,5 kg/zi;*
* *clorură ferică (soluţie 40%): 222 l/zi;*
* *pentru analize de laborator: chituri de reactivi;*

**−** Ambalaje: *- saci din material plastic pentru polielectrolit;*

*- recipienţi din material plastic cu capacitate de 1 m³ pentru clorură ferică.*

**−** Carburanți/combustibili:

*- GPL pentru încălzire;*

*- motorină: pentru generatorul electric (rezervorul generatorului a fost alimentat iniţial, urmând a fi realimentat pe măsura consumului).*

**3.** Utilităţi - apă, canalizare, energie (surse, cantităţi, volume):

* *Alimentarea cu apă se realizează din rețeaua localității Năsăud - stația de tratare din Rebrișoara, administrată de SC Aquabis SA Bistriţa.*

*Necesarul total de apă este de: - maxim: 207,4 m³/zi;*

*- mediu: 190,1 m³/zi,*

*- minim: 172,8 m³/zi.*

*Cerinţa totală de apă este de: - maxim: 241,9 m³/zi;*

*- mediu: 207,4 m³/zi,*

*- minim: 181,4 m³/zi.*

* *Apele uzate epurate sunt evacuate în râul Someșul Mare.*

*Volumul de apă total evacuat este de: - maxim: 112 m³/zi;*

*- mediu: 100 m³/zi,*

*- minim: 63,46 m³/zi.*

*Apele pluviale colectate de pe amplasamentul staţiei de epurare ape uzate, de pe o suprafaţă de 1400 m², rezultate de pe platformele betonate şi acoperişuri, sunt descărcate în râul Someşul Mare prin conducta de apă epurată.*

* *Energia electrică este asigurată din reţeaua localității, prin intermediul unui post trafo de 150 kW, amplasat în incinta stației de epurare. Consumul de energie electrică este de cca. 700.000 kW/an.*

− *în caz de avarie la reţea, energia electrică este asigurată de un grup electrogen de 15 kVA, cu rezervor de motorină încorporat (100 l).*

**4.** Descrierea principalelor faze ale procesului tehnologic sau alte activităţi:

*Sistemul de alimentare cu apă, canalizare şi epurare ape uzate este dimensionat pentru a asigura deservirea celor cca. 7000 de locuitori ai comunei Feldru.*

* ***Alimentarea cu apă potabilă*** *a locuitorilor localităţilor Feldru şi Nepos se realizează din rețeaua localității Năsăud, prin intermediul stației de tratare din Rebrișoara.*
* ***Apele uzate menajere*** *rezultate de la gospodăriile localităţii, de la clădirile administrative şi de la agenţi economici, sunt preluate prin intermediul reţelei de canalizare şi sunt transportate la staţia de epurare.*

*Reţeaua de canalizare are prevăzute staţii de pompare prefabricate-compacte, cu separare solide, montate în cămine de poliesteri armaţi cu fibră de sticlă, funcţionarea pompelor fiind automată, pe bază de senzori de nivel minim şi maxim, fiind asigurată cuplarea automată a acestora.* *Sistemul de realizare a staţiilor de pompare nu permite corpurilor solide grosiere din apele reziduale să vină în contact cu electropompele, acest sistem se auto-curăţă şi se auto-goleşte în mod automat, fără a fi necesară intervenţia operatorului.*

* *Apa uzată din sistemul de canalizare ajunge prin pompare în* ***staţia de epurare*** *prin intermediul conductei de refulare din PEHD DE 225 mm, montată îngropat.*

*Staţia de epurare ape uzate este mecano-biologică, dimensionată pentru un Quzat med=808m³/zi, Quzat max=1050 m³/zi şi 7000 LE, procesul tehnologic de epurare a apei uzate cuprinzând:*

***a) Linia apei****:*

* *treapta de epurare mecanică:*
* *epurare mecanică:*

*- apa uzată ajunge în cele 2 canale de grătare rare, cu fante de 30 mm, care realizează o separare a solidelor (materii grosiere şi plutitoare) de dimensiuni mari (˃30 mm);*

*- la ambele grătare îndepărtarea reţinerilor se face mecanic, în funcţie de senzorii de nivel amplasaţi aval şi amonte de fiecare grătar, senzori care acţionează sistemul de curăţare atunci când diferenţa de nivel atinge 20 cm;*

*- reţinerile sunt descărcate prin intermediul unui transportor cu şnec într-un container, iar apa uzată curăţată grosier ajunge în bazinul de omogenizare-egalizare;*

* *egalizare-omogenizare apă uzată:*
* *bazinul de omogenizare-egalizare, dimensionat pentru o retenţie de 2 h la volumul zilnic maxim (1050 m³/zi), are rol de egalizare a vibraţiilor de debit şi încărcări influente în staţia de epurare;*
* *bazinul este dotat cu mixer submersibil pentru omogenizare şi pentru evitarea depunerilor pe radierul bazinului;*
* *din bazinul de omogenizare apa ajunge în staţia de pompare prevăzută cu pompe submersibile cu turaţie variabilă (2A+1R), pentru a permite ajustarea progresivă a debitului între valoarea minimă şi valoarea maximă şi pentru a transporta apa uzată la instalaţia de sitare-deznisipare-separare grăsimi; funcţionarea pompelor este reglată cu ajutorul senzorilor de nivel minim şi maxim;*
* *bazinul de omogenizare este prevăzut cu prelevator automat de probe, pentru monitorizarea indicatorilor de calitate ai influentului;*
* *sitare-deznisipare-separare grăsimi:*

*- se realizează în instalaţie de tip suprateran (montată în hala de pretratare mecanică), care asigură reţinerea materiilor solide cu dimensiuni mai mari de 3 mm, reţinerea nisipului şi a grăsimilor din apa uzată;*

*- materiile solide şi nisipul sunt descărcate în containere de 1 m³ aflate sub instalaţie, nisipul fiind spălat şi deshidratat în prealabil;*

*- zona de separare a grăsimilor este prevăzută cu suflantă, aerarea îmbunătăţind separarea materialului organic din deznisipator;*

*- grăsimile sunt transportate cu o racletă în camera de colectare, de unde, cu ajutorul unei pompe cu şurub sunt dirijate printr-o conductă la containerul de colectare grăsimi;*

*- apa uzată epurată mecanic este deversată gravitaţional în căminul de distribuţie pentru treapta biologică de epurare;*

* *treapta de epurare biologică:*
* *este concepută pe 2 linii de tratare paralele identice, pe fiecare linie fiind montate 4 module compacte de tratare biologică, cu funcţionare secvenţială:*
* *primul modul reprezintă zona anoxică, unde are loc denitrificarea şi precipitarea fosforului prin dozare de polielectrolit, modulul fiind prevăzut cu agitator mecanic;*
* *al doilea modul este zona de aerare, unde are loc dezvoltarea nămolului activ, nitrificarea şi reducerea materialelor organice, modulul fiind prevăzut cu difuzori cu bule fine fixaţi pe radier; mediul apos din această zonă este cu pat mobil, având dispersate în apa uzată elemente tip suport care măresc suprafaţa de contact dintre materiile poluatoare şi componentele nămolului activ (mediu biologic pe biomembrană cu pat mobil);*
* *modulul de decantare finală (decantare secundară) este prevăzut cu plăci înclinate, unde are loc separarea apei epurate de nămolul activ, apa epurată fiind evacuată pe la partea superioară a compartimentului şi trecută prin modulul de dezinfecţie cu UV;*
* *treapta de epurare biologică cuprinde următoarele procese tehnologice unitare:*
* *denitrificarea, nitrificarea;*
* *reţinerea materialelor organice biodegradabile ;*
* *reducerea/precipitarea fosforului;*
* *decantarea secundară;*
* *dezinfecţie apă epurată cu UV;*
* *modulul biologic are un compartiment tehnic dotat cu suflantă pentru asigurarea aerului în compartimentul de aerare, pompă de recirculare a nămolului, instalaţie de dozare FeCl3 pentru precipitarea fosforului în zona anoxică, tablou automatizare şi măsură indicatori;*
* *apa epurată ajunge în canalizarea pentru evacuare ape uzate, prevăzută cu prelevator automat de probe de apă pentru monitorizare, apoi ajunge în căminul de măsurare a debitului efluent de apă epurată, dotat cu debitmetru electromagnetic ;*
* *din cămin apele sunt evacuate în râul Someşul Mare, prin conductă dotată cu clapetă de închidere la descărcarea în emisar şi cu grătare care împiedică pătrunderea speciilor de peşti.*

1. ***Linia nămolului****:*

*- nămolul în exces din treapta de epurare biologică este pompat în bazinul de stocare nămol, amplasat la parterul halei tehnologice, unde sunt amplasate şi celelalte echipamente de condiţionare şi tratare nămol;*

*- din bazinul de stocare, nămolul omogenizat stabilizat şi îngroşat este pompat în sistemul de deshidratare; pe conducta de refulare a pompelor de nămol îngroşat, înainte de instalaţiile de deshidratare, este montat un debitmetru electromagnetic şi sistemul de dozare a polielectrolitului, pentru separarea optimă a solidelor conţinute în nămol; polielectrolitul este preparat într-o unitate automată cu capacitatea de 550 l/h, fiind dozat cu ajutorul unei pompe cu şurub;*

*- nămolul amestecat cu polielectrolit trece prin caseta de alimentare, fiind distribuit pe filtrul cu bandă şi în decantorul centrifugal, unde este deshidratat;*

*- nămolul deshidratat este stocat temporar în containere etanşe, în depozit tip şopron cu suprafaţa betonată, acoperit, în exteriorul halei tehnologice; cantitatea de nămol rezultată este estimată la 878 m³/an, nămolul deshidratat fiind transportat la stația de epurare Bistrița;*

*- supernatantul de la deshidratarea nămolului este preluat de canalizarea internă şi este descărcat în staţia de pompare ape uzate, înainte de instalaţia de sitare-deznisipare-separare grăsimi.*

**5.** Produsele şi subprodusele obţinute - cantităţi, destinaţie: *apă potabilă, apă epurată;*

**6.** Datele referitoare la centrala termică proprie - dotare, combustibili utilizaţi (compoziţie cantităţi), producţie: *pe amplasamentul staţiei de epurare apă uzată, încălzirea spaţiilor şi prepararea apei calde se realizează cu centrală termică murală electrică LEB 7,5 kW – TS; pe amplasament este montată şi 1 centrală termică cu combustibil GPL, cu puterea de 24 kW, cu tiraj forţat, pentru situaţii de nefuncţionare a centralei electrice.*

**7.** Alte date specifice (cod-uri CAEN care se desfăşoară pe amplasament, dar nu intră pe procedura de autorizare): *nu este cazul;*

**8.** Programul de funcţionare: *continuu (365 zile/an, 24 ore/zi).*

**II. Instalaţiile, măsurile şi condiţiile de protecţie a mediului**

**1.** Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):

* pentru apă:
* *staţie de epurare ape uzate mecano-biologică, dimensionată pentru un Quzat med=808m³/zi, Quzat max=1050 m³/zi, cu următoarele componente:*
* *tratare mecanică:*
* *grătare rare cu interspaţii de 30 mm;*
* *bazin de omogenizare-egalizare;*
* *staţie de pompare apă uzată;*
* *2 instalaţii de sitare-deznisipare-separare grăsimi;*
* *tratare biologică:*
* *modul compact de epurare biologică tip MBBR;*
* *unitate de precipitare chimică;*
* *cămin măsurare debit efluent;*
* *modul dezinfecţie cu UV;*
* *tratare nămol:*
* *bazin de stocare-îngroşare nămol;*
* *instalaţie de deshidratare mecanică;*
* *instalaţie de preparare-dozare polielectrolit;*
* *decantor centrifugal;*
* pentru sol şi apă subterană:
* *pe amplasamentul staţiei de epurare ape uzate:*

*- platformă betonată cu suprafaţa de 101,4 m² pentru depozitarea provizorie a nămolului, prevăzută cu pereţi verticali de 1,5 m înălţime şi cu sistem de drenare a eventualelor scurgeri şi de returnare a acestora în circuitul pentru tratarea nămolului;*

*- containere etanşe, din material plastic, pentru stocarea nămolului pe platforma special amenajată;*

*- container din material plastic pentru colectare grăsimi (amplasat în incinta halei, sub instalaţia de epurare mecanică), cu capacitatea de 1,1 m³;*

*- deşeurile menajere sunt depozitate provizoriu în pubelă din material plastic, amplasată pe suprafaţă betonată;*

*- deşeurile de ambalaje sunt depozitate provizoriu în incinta staţiei de epurare, pe suprafaţă betonată;*

*- conductele de legătură, pompele, suflantele, echipamentele din bazinele combinate de epurare biologică şi de la instalaţiile de îngroşare şi deshidratare a nămolului sunt confecţionate din materiale rezistente la coroziune (inox);*

*- rezervorul de GPL este amplasat pe suprafaţă betonată, împrejmuită;*

*- puţ de hidroobservaţie cu diametrul de 160 mm şi adâncimea de 4,5 mm;*

* pentru zgomot şi vibraţii: *staţia de pompare şi staţia de suflante sunt construcţii închise, subterane, iar suflantele sunt prevăzute din construcţie cu atenuatoare de zgomot; postamentele de fixare a utilajelor de pompare sunt prevăzute cu cauciuc, pentru amortizarea zgomotului şi vibraţiilor.*
* pentru protecţia ariei protejate:

**−** *se vor evita orice activităţi care pot să genereze un impact negativ asupra speciilor de interes comunitar pentru care a fost declarat situl Natura 2000 ROSCI0232 Someşul Mare Superior;*

***−*** *titularul are obligaţia de a menţine în permanenţă starea de conservare favorabilă a speciilor şi habitatelor naturale;*

***−*** *este interzisă orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

***−*** *se interzice perturbarea speciilor existente, în cursul perioadei de creştere, reproducere, hibernare şi migraţiune; se interzice deteriorarea, distrugerea cuiburilor, locurilor de reproducere ori de odihnă a speciilor existente;*

* + - * *personalul de operare a staţiei de epurare va fi instruit cu privire la existenţa Sitului Natura 2000 şi asupra măsurilor şi responsabilităţilor privind protecţia acestuia;*

***−*** *se va monitoriza cu regularitate apa epurată evacuată în emisar, astfel încât aceasta să îndeplinească condiţiile de calitate şi să nu modifice caracteristicile emisarului care reprezintă mediul de viaţă al speciilor de peşti de interes comunitar;*

***−*** *în cazul în care se constată depăşiri ale valorilor indicatorilor de calitate ai apei uzate, se vor lua în cel mai scurt timp posibil măsuri corective în staţia de epurare, măsuri care să elimine riscul de impurificare a receptorului.*

**2.** Alte amenajări speciale, dotări şi măsuri pentru protecţia mediului:

*- conducta de evacuare a apei epurate din staţia de epurare în emisar este echipată cu clapetă de închidere la descărcarea în emisar şi cu grătare care împiedică pătrunderea speciilor de peşti;*

*- toate subtraversările de drum naţional şi de văi locale ale conductelor de canalizare sunt prevăzute cu cel puţin un cămin la intrare sau ieşire;*

*- staţia de epurare este prevăzută cu două surse complet separate de alimentare cu energie electrică (post trafo de tip PTA racordat la reţeaua localităţii şi grup electrogen de intervenţie pentru situaţii de avarie);*

*- utilajele folosite sunt prevăzute cu pompe şi suflante de rezervă, pentru ca repararea sau schimbarea acestora să se poată face fără întreruperea procesului de epurare.*

*- staţiile de pompare ale treptelor mecanică şi biologică au funcţionare automată, cu măsurarea continuă a oxigenului dizolvat, a debitului de apă uzată intrată în staţia de epurare, a debitului de nămol în exces, a debitului de apă epurată şi a parametrilor efluentului epurat înainte de evacuarea în emisar.*

**3.** Concentraţiile şi debitele masice de poluanţi, nivelul de zgomot, de radiaţii, admise la evacuarea în mediul înconjurător, depăşiri permise şi în ce condiţii:

🢫 *pentru apă:*

*- indicatorii de calitate ai apelor evacuate în emisar se vor încadra în limitele maxim admise prevăzute în Hotărârea Guvernului nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin H.G. nr. 352/2005 şi H.G. nr. 210/2007 (NTPA 001/2002) şi impuse prin Autorizaţia de gospodărire a apelor: pH 6,5-8,5, materii în suspensie - 60 mg/l, CBO5 – 25 mg O2/dm³, CCOCr – 125 mg O2/l, substanţe extractibile cu solvenţi organici - 20 mg/l, detergenţi sintetici biodegradabili – 0,5 mg/l, azot total – 15 mg/l, fosfor total – 2 mg/l, reziduu filtrat la 105°C;*

* *pentru realizarea unui sistem eficient de monitorizare a parametrilor apei uzate epurate deversate în emisar, în cadrul stației de epurare se efectuează analize conform tabelului:*

|  |  |  |
| --- | --- | --- |
| Locație | Interval de timp | Tipuri de determinări |
| *🢡 intrare în stația de epurare* | *lunar* | *pH, reziduu filtrat la 105°, materii în suspensii, CCOCr, CBO5, substanţe extractibile cu solvenţi organici, azot amoniacal, azot total, fosfor total, detergenţi sintetici* |
| *🢡 ieșire din stația de epurare* | *lunar* | *pH, reziduu filtrat la 105°, materii în suspensii, CCOCr, CBO5, substanţe extractibile cu solvenţi organici, azot amoniacal, azot total, fosfor total, detergenţi sintetici* |

🢫 *pentru zgomot: nivelul de zgomot echivalent exterior provenit din activitatea desfăşurată se va încadra în limitele prevăzute de STAS 10009/1988, respectiv 65 dB (A);*

🢫 *pentru aer: concentraţia poluanţilor evacuaţi în gazele arse de la centrala termică cu combustibil GPL nu vor putea depăşi concentraţiile maxim admise prevăzute de Ord. 462/1993 al MAPPM, respectiv: CO - 170 mg/m³N, SO2 - 1700 mg/m³N, NO2 - 450 mg/m³N, pulberi - 50 mg/m³N, la un conţinut în oxigen al efluenţilor gazoşi de 3% volume;*

🢫 *pentru sol: depozitarea provizorie a deşeurilor numai pe amplasamente amenajate, conform O.U.G. nr. 21/2002, privind gospodărirea localităţilor urbane şi rurale, aprobată cu modificări prin Legea nr. 515/2002.*

**III.** **Monitorizarea mediului**

**1.** Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor:

🢫 *pentru apă: indicatorii fizico-chimici ai apelor uzate epurate, evacuate în emisar şi ai apei subterane: conform prevederilor Autorizației de gospodărire a apelor emisă de Administraţia Bazinală de Apă Someş-Tisa Cluj-Napoca;*

🢫 *pentru nivelul de zgomot: 1 determinare/an;*

🢫 *pentru aer: gazele de ardere de la centrala termică cu combustibil GPL – 1 determinare/2 ani.*

*Determinările se vor înregistra şi orice depăşire de limită maximă admisă se va comunica imediat la APM Bistriţa-Năsăud (224064) şi Comisariatului Judeţean Bistriţa-Năsăud al Gărzii Naţionale de Mediu.*

**2.** Datele ce vor fi raportate autorităţii teritoriale pentru protecţia mediului şi periodicitatea:

* *cantităţile de deşeuri rezultate din activitate, pe categorii şi destinaţii de valorificare;*
* *copii ale buletinelor de analiză efectuate conform cerinţelor de la pct.III, 1;*
* *evidenţa substanţelor chimice şi periculoase folosite;*
* *verificări ale CJ BN al GNM;*
* *evidenţa gestiunii deşeurilor (evidenţă realizată utilizând codurile pentru deşeuri),*

*anual şi la solicitare.*

* *datele necesare pentru elaborarea inventarului local de emisii de poluanţi în atmosferă, anual până la 15 martie pentru anul anterior.*

***Se va notifica la APM Bistriţa-Năsăud orice modificare survenită faţă de prevederile autorizaţiei – înainte de realizarea modificării*** *sau orice incident cu efect negativ asupra mediului înconjurător.*

#### IV. Modul de gospodărire a deşeurilor şi a ambalajelor

**1.** Deşeurile produse (tipuri, compoziţie, cantităţi):

*- cod* *19 08 05 - nămol deshidratat – 1640 m3/an;*

*- cod 19 08 01 - deşeuri reţinute pe grătare/site – 43 m3/an;*

*- cod 19 08 02 - deşeuri de la deznisipatoare – 103 m3/an;*

*- cod 19 08 09 - amestecuri de grăsimi şi uleiuri;*

*- cod 15 01 02 - ambalaje de materiale plastice;*

*- cod 20 03 01 - deşeuri menajere – 0,65 m3/lună, 7,7 m3/an;*

**2.** Deşeurile colectate (tipuri, compoziţie, cantităţi, frecvenţă): *nu este cazul;*

**3.** Deşeurile stocate temporar (tipuri, compoziţie, cantităţi, mod de stocare):

*-* *nămolul deshidratat (1640 m3/an) este stocat temporar în containere etanşe, din material plastic, pe platformă betonată cu suprafaţa de 101,4 m², prevăzută cu pereţi verticali de 1,5 m înălţime şi cu sistem de drenare a eventualelor scurgeri şi de returnare a acestora în circuitul pentru tratarea nămolului;*

*- deşeurile reţinute pe sitele grătarului (43 m³/an), deşeurile de la deznisipatoare (103 m3/an) şi amestecurile de grăsimi/uleiuri sunt depozitate provizoriu în containere din material plastic cu volumul de 1,1 m³, amplasate pe platforma betonată cu suprafaţa de 101,4 m²;*

*- deşeurile de ambalaje din material plastic sunt depozitate provizoriu în incinta clădirii staţiei de epurare, pe suprafaţă betonată;*

*- deşeurile menajere (0,65 m³/lună) sunt stocate provizoriu în pubelă din material plastic, amplasată pe suprafaţă betonată.*

**4.** Deşeurile valorificate (tipuri, compoziţie, cantităţi, destinaţie):

*- nămolul deshidratat (1640 m3/an) este transportat la Staţia de epurare Bistriţa, administrată de SC Aquabis SA, pentru a fi valorificat în instalaţii pentru producerea biogazului;*

*- deşeurile de ambalaje din material plastic se vor preda la societăţi autorizate pentru valorificare;*

**5.** Modul de transport al deşeurilor şi măsuri pentru protecţia mediului: *cu mijloace de transport protejate împotriva pierderilor;*

**6.** Mod de eliminare a deşeurilor (depozitare definitivă, incinerare):

*- suspensiile separate pe grătare (43 m³/an), nisipul din denisipator (103 m3/an), grăsimile din separator şi deşeurile menajere (0,65 m³/lună), se transportă şi depozitează conform relaţiei contractuale cu operatorul de servicii de salubritate.*

**7.** Monitorizarea gestiunii deşeurilor: *se va ţine evidenţa lunară a deşeurilor rezultate din activitate (tip de deşeu, cod conform HG nr. 856/2002, stare fizică, cantitate generată/unitate de măsură, consumat în unitate, valorificat, evacuat la rampă).*

*Aceste evidenţe se vor raporta autorităţii teritoriale pentru protecţia mediului ori de câte ori sunt solicitate.*

**8.** Ambalaje folosite şi rezultate: *saci din material plastic pentru polielectrolit, recipienţi din material plastic cu capacitate de 1 m³ pentru clorură ferică.*

**9.** Modul de gospodărire a ambalajelor (valorificate): *- deşeurile de ambalaje din material plastic se vor preda la societăţi autorizate pentru valorificare, iar recipienţii din material plastic cu capacitate de 1 m³ pentru clorură ferică se reutilizează pentru aprovizionare;*

**V.** **Modul de gospodărire a substanţelor şi preparatelor periculoase**

**1.** Substanţele şi preparatele periculoase produse sau folosite ori comercializate/transportate (categorii, cantităţi):

* *polielectrolit pentru deshidratare: cantitate maximă: 3,5 kg/zi;*
* *clorură ferică (soluţie 40%): 222 l/zi;*
* *GPL – recipientul cu capacitate de 1750 l a fost alimentat iniţial, urmând a fi realimentat pe măsura consumului;*
* *motorină: pentru generatorul electric (rezervorul generatorului de 100 l a fost alimentat iniţial, urmând a fi realimentat pe măsura consumului).*

**2.** Modul de gospodărire:

ambalare: *- polielectrolitul se aprovizionează în saci din material plastic;*

*- clorura ferică se aprovizionează în recipienţi din material plastic cu capacitate de 1 m³*

*- GPL-ul este livrat de către furnizor;*

transport: *cu mijloace de transport autorizate, protejate împotriva pierderilor accidentale;*

*transportul GPL şi aprovizionarea în rezervor sunt asigurate de către furnizor.*

depozitare: - *polielectrolitul şi clorura ferică în ambalajele cu care se aprovizionează, în incinta clădirii staţiei de epurare;*

* *GPL-ul este stocat în recipient metalic suprateran, cu capacitate de 1750 l, amplasat pe suprafaţă betonată, împrejmuită;*

folosire/comercializare: *- polielectrolitul şi clorura ferică se utilizează în procesul de epurare a apelor uzate menajere;*

*- GPL-ul se utilizează ca şi combustibil pentru centrala termică;*

*- motorină se foloseşte ca şi combustibil pentru funcţionarea generatorului electric, în situaţii de avarie la reţea;*

**3.** Modul de gospodărire a ambalajelor folosite sau rezultate de la substanţele şi preparatele periculoase: *deşeurile de ambalaje din material plastic se vor preda la societăţi autorizate pentru valorificare, iar recipienţii din material plastic cu capacitate de 1 m³ pentru clorură ferică se reutilizează pentru aprovizionare.*

**4.** Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident:

- *se va respecta fişa tehnică de securitate pentru fiecare substanţă periculoasă şi se va efectua instruirea periodică a personalului;*

*- se va asigura în permanenţă stocul de materiale şi dotări pentru combaterea efectelor poluărilor accidentale;*

*- se va respecta Planul de prevenire şi combatere a poluărilor accidentale.*

**5.** Monitorizarea gospodăririi substanţelor şi preparatelor periculoase: *se vor respecta normele impuse prin legislaţia în vigoare privind manipularea, depozitarea şi transportul acestora. Se va ţine evidenţa cantităţilor utilizate şi a modului de gospodărire a substanţelor periculoase utilizate, cu înregistrare într-un registru cu regim special, care se va pune la dispoziţia persoanelor împuternicite cu inspecţia în situaţia unor verificări.*

DIRECTOR EXECUTIV, ŞEF SERVICIU AVIZE,

ACORDURI, AUTORIZAȚII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

geogr. Nicoleta Şomfelean